《次韵斯远并柬成季 其二》
宋代·韩淲

午夜露气冷，明月忽已低。推窗此何时，蛩螀互悲凄。

乃知南豅山，更有南豅溪。樵歌起老叟，牧笛吹童儿。

百年漫戚欣，千载劳是非。口心忽相语，不闲尚奚为。

磊磊千枝松，洋洋万顷陂。偃蹇衡茅下，匪惧寒与饥。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。